b'\n_START_ARTICLE_\nAlbit\n_START_SECTION_\nOdkritje in poimenovanje\n_START_PARAGRAPH_\nAlbit so prvi\xc4\x8d opisali leta 1815 na nahajali\xc5\xa1\xc4\x8du v Finnboju na \xc5\xa0vedskem. Njegovo ime je nastalo iz latinske besede albus, ki pomeni bel in se nana\xc5\xa1a na njegovo zna\xc4\x8dilno belo barvo.\n_START_SECTION_\nZna\xc4\x8dilnosti\n_START_PARAGRAPH_\nAlbit kristalizira v triklinskih pinakoidnih kristalih. Skoraj vedno kristalizira v dvoj\xc4\x8dkih, pogosto z neznatnimi vzporednimi brazdami na povr\xc5\xa1ini kristala. Pogosto se pojavlja v finih vzporednih segregacijah, v katerih se kot rezultat ekssolucije pri ohlajanju izmenjujeta mikroklin in pertit. Njegova barva je obi\xc4\x8dajno bela, specifi\xc4\x8dna te\xc5\xbea pribli\xc5\xbeno 2,62, trdota pa 6 \xe2\x80\x93 6,5.\n_START_SECTION_\nNahajali\xc5\xa1\xc4\x8da\n_START_PARAGRAPH_\nAlbit se pojavlja v granitnih in pegmatitnih masah, v nekaterih hidrotermalnih \xc5\xbeilnih depozitih in tvori del zna\xc4\x8dilnih metamorfnih facij zelenega skrilavca za kamnine, ki imajo sicer bazaltno sestavo.'